EkBass/fiwiki-20250220-pages-articles huggingface dataset:
Tõnu Õnnepalu

thumb|170px|right|Tõnu Õnnepalu Tallinnassa Nikolaoksen­kirkossa vuonna 2009. Tõnu Õnnepalu (s. 13. syyskuuta 1962 Tallinna) on virolainen kirjailija, runoilija ja kääntäjä, joka on julkaissut teoksia myös salanimillä Emil Tode ja Anton Nigov. ==Elämänvaiheet== Õnnepalu opiskeli Tarton yliopistossa kasvitiedettä ja ekologiaa vuosina 1980–1985 ja työskenteli Hiidenmaalla Laukan koulussa biologian ja kemian opettajana vuodet 1985–1987. Hän julkaisi ensimmäisen runokokoelmansa vuonna 1985 ja on sittemmin työskennellyt vapaana kirjailijana, kääntäjänä ja toimittajana (vuosina 1989–1990 Vikerkaar- lehdessä). Hän on kääntänyt viroksi muiden muassa Charles Baudelairen, Albert Camus'n, Allen Ginsbergin, François Mauriacin ja Marcel Proustin teoksia. Õnnepalu saavutti maailmanlaajuista kuuluisuutta vuonna 1993 esikoisromaanillaan Enkelten siemen (vir. Piiririik). Romaani käännettiin 14 kielelle. Erkki-Sven Tüürin kuoroteos Inquiétude du Fini perustuu Õnnepalun tekstiin. == Teoksia == === Runokokoelmat === * Jõeäärne maja (1985) * Ithaka (1988). ISBN 5-450-00189-4 * Sel maal (1990). ISBN 5-450-00634-9 * Mõõt (1996). ISBN 9985-802-14-4 * Enne heinaaega ja hiljem (2005) * Kevad ja suvi ja (2009) * Kuidas on elada (2012) === Romaanit === * Emil Tode: Piiririik (1993). ISBN 9985-802-59-4 * Emil Tode: Hind (1995). ISBN 9985-802-08-X * Emil Tode: Printsess (1997) * Emil Tode: Raadio (2002). ISBN 9985-811-99-2 * Tõnu Õnnepalu: Paradiis (2009) * Tõnu Õnnepalu: Mandala (2012) * Tõnu Õnnepalu: Lõpetuse ingel (2015). ISBN 978-9949-514-91-5 *Tõnu Õnnepalu: Valede kataloog. Inglise aed (2017). ISBN 978-9949-604-28-9 *Tõnu Õnnepalu: Pariis (2019). ISBN 978-9949-604-87-6 *Tõnu Õnnepalu: Aaker (2019). ISBN 978-9949-684 -00-7 *Tõnu Õnnepalu: Lõpmatus (2019). ISBN 978-9949-684-13-7 === Omaelämäkerrat === * Anton Nigov: Harjutused (2002) * Tõnu Õnnepalu: Flandria päevik (2008) === Esseekokoelmat === * Tõnu Õnnepalu: Ainus armastus (2011) === Suomennetut teokset === * * * * *Paratiisi. (Paradiis, 2009). Suomentanut Jouko Väisänen. Joensuu: Kirjokansi, 2017. ISBN 978 952-7142-88-2 *Mitta. (Mõõt, 1996). Suomentanut Katja Meriluoto. Turku: Kustannusliike Parkko. 2019. ISBN 978-952 7302-01-9 * Lopetuksen enkeli. (Lõpetuse ingel, Loomingu Raamatukogu 2015/8-9). Suomentanut Jouko Väisänen. Joensuu: Kirjokansi 2020. ISBN 978-952-7344-21-9 * Vilsandin kesä. (Õpilase märkmeid Vilsandisaare suvest, Looming 2018/2). Suomentanut Jouko Väisänen. Joensuu: Kirjokansi 2020. ISBN 978-952-7344-22-4 * Valheiden Katalogi - Englantilainen puutarha. (Valede kataloog - Inglise aed, 2017). Suomentanut Jouko Väisänen. Joensuu: Kirjokansi 2022. ISBN 978-952-7344-69-9 * Pariisi (Pariis 2019). Suomentanut Jouko Väisänen. Joensuu: Kirjokansi 2022. ISBN 978-952-734-482-8 * Loputtomuus (Lõpmatus 2019). Suomentanut Jouko Väisänen. Joensuu: Kirjokansi 2023 . ISBN 978-952-7573-02-0 == Aiheesta muualla == * Marttila, Hannu: Virolainen Tõnu Õnnepalu teki mieltä hellivän romaanin kaiken väliaikaisuudesta. Helsingin Sanomat 27.5.2014 (arvio teoksesta Mandala). Luokka:Virolaiset kirjailijat Luokka:Virolaiset kielenkääntäjät Luokka:Vuonna 1962 syntyneet Luokka:Elävät henkilöt
Tästä ei sitte kerrota kellekkään

Tästä ei sitte kerrota kellekkään on tamperelaisen rap-artisti Idän Ihmeen 8. joulukuuta 2010 julkaistu ensimmäinen sooloalbumi. Albumi kulki aluksi työnimellä Nyt tarvitaan ihmettä. Albumin julkaisi Kaita Polku Productions. Levyllä vierailevat Hannibal, Puukko-B, Opaali, Juju, Spesialisti, Leijonamieli, Tykopaatti, SP, Otto Martikainen sekä Henrika. Tuotannosta vastaavat Tiedemies, Jazzy-O, Otto Martikainen ja Kilari Audio. "Lossilla vastaan" -kappaleen taustaa käytettiin myös Maajoukkueen Tappiin asti -mixtapen introssa. "Ihme että Kinos" on julkaistu myös Turnin' Records Mixtapella. == Kappaleet == # # # # # # # # # # # # # # === Tuottajat === * Tiedemies: 1, 9, 11, 12 * Jazzy-O: 2, 3, 4, 7, 13, 14 * Otto Martikainen: 5, 8 * Kilari Audio: 6, 10 == Arvostelut == * Redrum-187: Redrum-187: Levyarvio * Tuoreet Platat: Tuoreet Platat: Levyarvio == Lähteet == * Basso.fi === Viitteet === Luokka:Vuoden 2010 esikoisalbumit Luokka:Idän Ihmeen albumit Luokka:Tiedemiehen tuottamat albumit Luokka:Jazzy-O:n tuottamat albumit Luokka:Otto Kallioisen tuottamat albumit Luokka:Kilari Audion tuottamat albumit
Taivallahden peruskoulu

Taivallahden peruskoulu sijaitsee Helsingin Etu-Töölössä. Koulussa annetaan opetusta luokilla 1–9. Koulussa on ruotsinkielistä kielikylpyopetusta ja pidennetyn oppivelvollisuuden ryhmiä. Oppilaita koulussa on noin 650. Koulun rehtorina oli 2000-luvun alusta vuoteen 2017 asti Hannu Kosonen. Koulun nykyinen rehtori on Annarella Ahlroos. Vuonna 2014 koulu paloi osittain oppilaiden tulitikkuleikin seurauksena.Vaarallinen leikki aiheutti koulun tyhjentämisen Helsingissä ==Historia== Silloisessa Taivallahden kansakoulussa järjestettiin 27. toukokuuta 1971 elokuva-alan Jussi-patsaiden jakotilaisuus. Taivallahden peruskoulun nykyinen nimi on ollut vuodesta 2001, jolloin Taivallahden ala-asteen koulu ja sen kanssa samassa rakennuksessa toiminut erityiskoulu, Kampin koulu, yhdistettiin hallinnollisesti. (Tilaajien luettavissa) Taivallahden peruskouluun yhdistettiin 1. elokuuta 2009 samassa rakennuksessa Etu-Töölön lukion kanssa toiminut Etu-Töölön yläasteen koulu. (Tilaajien luettavissa) ==Lähteet== ==Aiheesta muualla== *Koulun kotisivut *Koulun Facebook-sivu Luokka:Helsingin peruskoulut Luokka:Etu-Töölö
Myllykirje

Myllykirje on nimitys, jota käytetään arvovaltaiselta taholta tulevista jyrkkäsävyisistä kirjeistä, varsinkin moite- tai ojennuskirjeistä. Erityisesti nimeä on käytetty Urho Kekkosen presidenttikaudellaan tunnetuille henkilöille lähettämistä kirjeistä, jotka hän jälkeenpäin julkaisi. Nimitys sai alkunsa Otavan vuonna 1976 julkaisemasta kaksiosaisesta, kohuakin herättäneestä teoksesta Kirjeitä myllystäni, joka sisälsi kokoelman presidentti Kekkosen useiden henkilöiden kanssa käymää kirjeenvaihtoa. Teoksen toimittivat Maarit Tyrkkö ja Keijo Korhonen. Kekkonen itse luonnehtii kirjemyllynsä olevan ”pauhaava, ryskivä, jyskivä ja jauhava mylly, josta myllystä kirjeet sinkoavat tarkoin määriteltävissä oleville vastaanottajille” . Teoksessa julkaistut kirjeet eivät kuitenkaan kaikki olleet jyrkkäsävyisiä "myllykirjeitä", vaan mukana oli myös kiitoskirjeitä. Teoksen nimi oli mukaelma ranskalaisen kirjailija Alphonse Daudet'n vuonna 1866 julkaiseman novellikokoelman nimestä Kirjeitä myllyltäni (). == Lähteet == == Aiheesta muualla == * Luokka:Kirjeet Luokka:Suomenkieliset sanat ja sanonnat Luokka:Urho Kekkosen politiikka
Piet Velthuizen

Piet Hubertus Velthuizen (s. 3. marraskuuta 1986 Nijmegen, Alankomaat) on alankomaalainen jalkapalloilija, pelipaikaltaan maalivahti. Tällä hetkellä hän pelaa Espanjan korkeimmalla sarjatasolla Primera Divisiónassa Hércules CF:n joukkueessa. ==Ura== === Seurajoukkueet === Velthuizen aloitti ammattilaisuransa vuonna 2006 Vitessen joukkueessa. Ensimmäisellä kaudellaan hän pelasi kahdeksan ottelua, ja seuraavat kolme kautta hän oli joukkueen ykkösmaalivahti. Vitessen kannattajat valitsivat hänet kausina 2007–2008 ja 2009–2010 vuoden pelaajaksihttp://www.vitesse.org/historie/competitie/speler_van_het_jaar.html . Elokuussa 2010 Velthuizen teki sopimuksen Hércules CF:n kanssahttp://www.marca.com/2010/08/23/futbol/equipos/hercules/1282594993.html . Sopimus kattaa seuraavat neljä kautta. === Maajoukkue=== Velthuizen oli olympiajoukkueen mukana Pekingin olympialaisissa 2008. Maajoukkueeseen hänet kutsuttiin ensimmäisen kerran ystävyysotteluun 21. maaliskuuta 2008 Itävaltaa vastaan, mutta ensiesiintymisensä kentällä hän teki vasta 5. syyskuuta 2009. == Lähteet == Luokka:Alankomaalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Com Dev

Com Dev International on Kanadan suurimpia avaruusteknologiayhtiöitä. Syyskuussa 2010 Com Dev erotti pääjohtajansa John Keatingin yhtiön talousvaikeuksien takia. Yhtiö on tehnyt tappiota viidessä satelliittiprojektissa. Osa työvoimasta lomautettiin, mutta koska avaruusteknologia on käsityövaltaista, vain 5% työvoimasta. Yhtiö omistaa tehtaan myös Yhdysvalloissa, Com Dev USA, joka perustettiin vuonna 2009 pääsemään kiinni Yhdysvaltain asevoimien tarjouskilpoihin. ==exactEarth- tytär== exactEarth on Com Devin omistama AIS-järjestelmiin liittyvä yhtiö. Com Dev on rakennutamssa englantilaisessa SSTL-yhtiössä AIS- teknologiakoesatelliitin ja laukaiseen Intian Resourcesat 2:n mukana AIS- laitteen. Com Dev on yksi edellekävijöistä laivojen paikanseuranta (AIS) järjestelmissä. exactEarth on yhteydessä yhdysvaltalaiseen SpaceQuest-yhtiöön, jonka heinäkuussa 2009 laukaistut Aprizesat-1 ja Aprizesat-2 satelliitit voivat tehdä AIS-mittauksia. Niillä voi seurata 25000 laivaa päivässä. Lokakuun alussa espanjalainen Hisdesat osti 27% exactEarth-yhtiöstä noin 15 miljoonalla dollarilla. Hisdesatista omistaa 43% Hispasat, 30 % Espanjan valtio, 15 % EADS Casa Espacio, 7% Indra ja 5 % Sener. == Lähteet == ==Aiheesta muualla== * Yhtiön sivusto Luokka: Avaruusteknologiayhtiöt Luokka:Kanadalaiset yritykset
José Acasuso

José Acasuso (s. 20. lokakuuta 1982 Posadas) on aktiiviuransa lopettanut argentiinalainen tennispelaaja. Parhaimmillaan hän oli ollut ATP-listan sijalla 20 elokuussa 2006. Hän voitti kolme ATP-turnausta kaksinpelissä ja viisi turnausta nelinpelissä. Vuonna 2002 Acasuso voitti ensimmäisen ATP- turnauksensa. Turnausvoitto tuli Sopotissa, jonka finaalissa hän voitti Franco Squillarin luvuin 2–6, 6–1, 6–3. Toinen turnausvoitto tuli Bukarestin turnauksesta 2004, jolloin hän voitti finaalissa Igor Andrejevin luvuin 6–3, 6–0. Viimeisen eli kolmannen turnausvoittonsa Acasuso saavutti vuonna 2006, jolloin hän voitti Viña del Marin finaalissa Nicolás Massún luvuin 6–4, 6–3. Acasuso ilmoitti pelaajauransa päättymisestä helmikuussa 2012. Hän pelasi viimeisen ammattilaisottelunsa toukokuussa 2011 Ranskan avointen karsinnoissa, joissa hävisi ensimmäisellä kierroksella Alessio di Maurolle. == Lähteet == == Aiheesta muualla == * José Acasuso profiili ATP:n kotisivuilla Luokka:Argentiinalaiset tennispelaajat Luokka:Vuonna 1982 syntyneet Luokka:Elävät henkilöt
Fabrizio Crestani

Fabrizio Crestani (s. 17. joulukuuta 1987 Conegliano) on italialainen moottoriurheilija. == Ura == Hän aloitti uransa karting sarjoissa ennen siirtymistään Italian Formula Junior 1600 sarjaan vuonna 2005. Hän kilpaili myös Italian ja Britannian Formula 3 -sarjoissa vuosina 2005-07. Vuonna 2008 Crestani kilpaili Italian Formula 3000, Euroseries 3000 ja International Formula Master sarjoissa. Hän kilpaili myös Aasian GP2-sarjassa kaudella 2008-09. Vuonna 2010 Crestani siirtyi GP2-sarjaan DPR talliin korvaten Giacomo Riccin loppukauden ajaksi. Hän ei saavuttanut pisteitä. Vuonna 2011 Crestani ajoi Auto GP-sarjassa sijoittuen sarjan kuudenneksi. Vuonna 2012 Crestani teki paluun GP2-sarjaan Venezuela GP Lazarus-tallissa. Hän saavutti kauden aikana vain yhden pisteen. Loppukaudesta hänet korvattiin Sergio Canamasasilla. Vuonna 2013 Crestani palasi takaisin Auto GP -sarjaan ajaen kaksi kilpailua saavuttaen 11 pistettä. Samana vuonna hän ajoi myös neljä kilpailua GP2-sarjassa saavuttamatta pisteitä. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2010 DPR ESP FEA ESP SPR MON FEA MON SPR TUR FEA TUR FEA EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA Kesk. BEL SPR 14 ITA FEA 10 ITA SPR 15 ABU FEA 13 ABU SPR 14 0 30. 2012 Venezuela GP Lazarus MAL FEA 10 MAL SPR 21 BHR1 FEA 14 BHR1 SPR 19 BHR2 FEA Kesk. BHR2 SPR 23 ESP FEA 17 ESP SPR 10 MON FEA 19 MON SPR Kesk. EUR FEA Kesk. EUR SPR DNS GBR FEA 11 GBR SPR 22† GER FEA GER SPR HUN FEA HUN SPR BEL FEA BEL SPR ITA FEA ITA SPR SIN FEA SIN SPR 1 24. 2013 Venezuela GP Lazarus MAL FEA MAL SPR BHR FEA BHR SPR ESP FEA ESP SPR MON FEA MON SPR GBR FEA 18 GBR SPR 17 GER FEA 19 GER SPR 21 HUN FEA HUN SPR BEL FEA BEL SPR ITA FEA ITA SPR SIN FEA SIN SPR ABU FEA ABU SPR 0 33. === Aasian GP2 === Kausi Talli 1 2 3 4 5 6 7 8 9 10 11 12 Pisteet Sijoitus 2008–2009 Ocean Racing Technology CHN FEA CHN SPR DUB FEA 14 DUB SPR C BHR1 FEA Kesk. BHR1 SPR 17 QAT FEA 10 QAT SPR 21 MAL FEA 15 MAL SPR 16 BHR2 FEA 18 BHR2 SPR 15 0 28. Luokka:GP2-kuljettajat Luokka:Italialaiset autourheilijat Luokka:Vuonna 1987 syntyneet Luokka:Elävät henkilöt
Walsall FC

Walsall FC on vuonna 1888 perustettu englantilainen jalkapalloseura.Social Life viitattu 2.8.2011 Se on parhaimmillaan pelannut Englannin toiseksi korkeimmalla sarjatasolla kausina 1892–1895, 1896–1901, 1961–1963, 1988–1989, 1999–2000 ja 2001–2004. Kaudella 2021–2022 joukkue pelaa neljännellä sarjatasolla Englannin kakkosliigassa, jonne se putosi keväällä 2019. == Lähteet == Luokka:Englantilaiset jalkapalloseurat Luokka:Länsi-Midlandsin urheilu
Pyöräily kesäolympialaisissa 1904

Vuoden 1904 kesäolympialaisten pyöräily järjestettiin 2. - 5\. elokuuta 1904 Francis Fieldissä, St. Louisissa, Yhdysvalloissa. Tämä oli kolmas kerta kun laji oli mukana olympialaisten ohjelmassa. Mukana oli 18 osanottajaa ainoastaan Yhdysvalloista. Tapahtumia oli seitsemän. ==Mitalistit== Tapahtuma Kultaa Hopeaa Pronssia ¼ mailia Marcus Hurley Burton Downing Teddy Billington ⅓ mailia Marcus Hurley Burton Downing Teddy Billington ½ mailia Marcus Hurley Teddy Billington Burton Downing 1 maili Marcus Hurley Burton Downing Teddy Billington 2 mailia Burton Downing Oscar Goerke Marcus Hurley 5 mailia Charles Schlee George E. Wiley Arthur F. Andrews 25 mailia Burton Downing Arthur F. Andrews George E. Wiley ==Mitalitaulukko== 1\. 7 7 7 21 ==Lähteet== *Cycling at the 1904 St. Louis Summer Games Luokka:Kesäolympialaiset 1904 1904
Luettelo Nevadan kuvernööreistä

Tämä on Luettelo Nevadan kuvernööreistä. Nevadan kuvernööri on Nevadan hallinnon päämies ja Nevadan asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Nevadan uusiin lakiesityksiin. Nevadan kuvernöörin virkakausi on monien muiden osavaltioiden tapaan neljän vuoden mittainen. Ehdolle asettuakseen henkilön tulee olla vähintään 25-vuotias ja Nevadan kansalainen vähintään kahden vuoden ajan. Kuvernööreistä pisimpään virassa on ollut Bob Miller (1989–1999) ja lyhyimpään Frank Bell (4 kuukauden ajan 1890–1891). == Luettelo == Nevadan kuvernööreistä 15 on ollut republikaaneja, 12 demokraatteja sekä kaksi silveriä ja silver-demokraattia. Nevadan territorio # James W. Nye (Republikaanit, 1864–1864) Nevadan osavaltio # Henry G. Blasdel (Republikaanit, 1864–1871) # Lewis R. Bradley (Demokraatit, 1871–1879) # John H. Kinkead (Republikaanit, 18779–1883) # Jewett W. Adams (Demokraatit, 1883–1887) # Charles C. Stevenson (Republikaanit, 1887–1890) # Frank Bell (Republikaanit, 1890–1891) # Roswell K. Colcord (Republikaanit, 1891–1895) # John E. Jones (Silver, 1895–1896) # Reinhold Sadler (Silver, 1895–1903) # John Sparks (Silver-demokraatit, 1903–1908) # Denver S. Dickerson (Silver-demokraatit, 1908–1911) # Tasker L. Oddie (Republikaanit, 1911–1915 # Emmet D. Boyle (Demokraatit, 1915–1923) # James G. Scrugham (Demokraatit, 1923–1927) # Fred B. Balzar (Republikaanit, 1927–1934) # Morley Griswold (Republikaanit, 1934–1935) # Richard Kirman, Sr. (Demokraatit, 1935–1939) # Edward P. Carville (Demokraatit, 1939–1945) # Vail M. Pittman (Demokraatit, 1945–1951) # Charles H. Russell (Republikaanit, 1951–1959) # Grant Sawyer (Demokraatit, 1959–1967) # Paul Laxalt (Republikaanit, 1967–1971) # Mike O'Callaghan (Demokraatit, 1971–1979) # Robert List (Republikaanit, 1979–1983) # Richard Bryan (Demokraatit, 1983–1989) # Bob Miller (Demokraatit, 1989–1999) # Kenny Guinn (Republikaanit, 1999–2007) # Jim Gibbons (Republikaanit, 2007–2011) # Brian Sandoval (Republikaanit, 2011–2019) # Steve Sisolak (Demokraatit, 2019–2023) # Joe Lombardo (Republikaanit, 2023–) Lähde: == Lähteet == Luokka:99.3 Yhteiskuntaelämän edustajat * Nevadan kuvernöörit
Pernajan mestari

thumb|250px|Pyhtään Pyhän Henrikin kirkko on Pernajan mestarin suunnittelema. Se on kalkittu päätykoristeluita myöten. Pernajan mestari on tuntemattomaksi jäänyt kirkonrakentaja, ilmeisesti saksalainen rakennusmestari, jonka suunnittelemia kirkkoja ovat Porvoon tuomiokirkko, Pernajan kirkko, Sipoon vanha kirkko ja Vantaan Pyhän Laurin kirkko Uudellamaalla sekä Pyhtään kirkko ja ulkomuodoltaan täysin muuttunut Haminan Marian kirkko, entinen Vehkalahden kirkko Kymenlaaksossa. Hän työskenteli 1430-luvulta 1460-luvulle. Ensimmäisen suunnitelmansa, Pernajan kirkon, hän teki Turun hiippakuntaa varten laaditun kirkkomallin pohjalta. Suunnitelmaa hän muokkasi muiden Itä-Uudenmaan kirkkojen tarpeiden mukaiseksi. Näin kirkkojen ulkonäkö on suhteellisen yhdenmukainen. Itä-Uudenmaan ja Kymenlaakson kirkkojen lisäksi on mahdollista, että Pernajan mestari olisi ollut mukana myös ainakin Taivassalon kirkon rakennustöissä, sillä kuoriholvin 28-jakoisessa muodossa on nähtävissä samoja piirteitä. ==Lähteet== == Aiheesta muualla == Luokka:Rakennusmestarit Luokka:Kirkonrakentajat Luokka:Tunnistamattomat henkilöt Luokka:Suomen keskiajan henkilöt Luokka:Uudenmaan historia Luokka:Porvoon keskiaika Luokka:Syntymävuosi tuntematon Luokka:Kuolinvuosi tuntematon
Lammenrahka

thumb|250px|Kilpikaarnaa kehittänyt mänty Lammenrahkan Mäntysaaressa. Lammenrahka on Kurjenrahkan kansallispuistossa, Varsinais-Suomessa sijaitseva noin 500 hehtaarin suoalue. Se sijaitsee Pöytyän Yläneellä, Savojärven pohjoispuolella. == Historia == Ennen kansallispuistoa Lammenrahka oli puolustusvoimien ampuma-alueena, mutta puiston perustamisen yhteydessä puolustusministeriö luovutti suon käsittäneen 600 hehtaarin alueen kansallispuistoon liitettäväksi. == Yleiskuva ja suotyypit == Lammenrahkan suo on muiden puiston suurten soiden tavoin keidassuo, jossa kuivat kermit ja kosteat kuljut kiertävät kehämäisesti suon keskustaa. Se on useilta osiltaan nevamainen. Suon keski- ja pohjoisosassa on laajalla alueella runsaasti allikoita, etelässä Savojärven rannassa puolestaan on saravaltainen vyöhyke. Suon kasvilajisto on tyypillistä keidassoiden lajistoa ja siihen kuuluvat muun muassa lakka, karpalo, suokukka, pitkä- ja pyöreälehtikihokki, mutasara sekä juurtosara. Lammenrahkan itäosa on ojitettu, mutta suon muut alueet ovat luonnontilaisia. Ojia on kansallispuiston perustamisen jälkeen myös tukittu ennallistamistöiden yhteydessä. Lammenrahkan vedet valuvat suon länsiosista länteen Mynäjärveen ja siitä edelleen Mynäjoen kautta mereen. Suon eteläosan vedet päätyvät Savojärveen ja sitä kautta Järvijokeen.Tuittila: Yläneen turvevarat, s. 64–66Högmander: Kurjenrahkan kansallispuiston hoito- ja käyttösuunnitelma, s. 12 Luonnontilaisten osien runsain suotyyppi Geologian tutkimuskeskuksen 1980-luvun kartoitusten mukaan on räme, erityisesti keidasrämeet ja rahkarämeet ovat yleisiä. Nevatyypeistä yleisin on silmäkeneva, jota sijaitsee varsinkin allikkovaltaisilla alueilla. Suon reunoilla on isovarpurämettä. Suon turvekerroksen keskipaksuus on neljä metriä. Suo on turvevarojen kartoituksesta huolimatta kuulunut jo ehdotettuun soidensuojelun perusohjelmaan vuonna 1977.Tuittila: Yläneen turvevarat, s. 141 == Eläimistö ja kulkurajoitukset == Suon lintukanta on erittäin monipuolinen ja todennäköisesti koko kansallispuiston runsain. Alueella pesivät muun muassa kurki, kalalokki, liro, kapustarinta, töyhtöhyyppä, pensastasku, niittykirvinen, keltavästäräkki ja harmaalokki. Linnuston pesimärauhan takaamiseksi Lammenrahkan alueella liikkuminen on kiellettyä tammikuun puolivälin ja heinäkuun puolivälin välisenä aikana. Savojärven ympäri johtava kansallispuiston viitoitettu rengasreitti kulkee Lammenrahkan eteläreunaa. == Lähteet == * * === Viitteet === Luokka:Kurjenrahkan kansallispuisto Luokka:Pöytyän suot Luokka:Yläne Luokka:Suomen tärkeät lintualueet
Polkuvene

thumb|275px|Tyypillinen kahden hengen polkuvene. Polkuvene on lihasvoimalla toimiva veden pinnalla kulkeva alus. Polkuvene toimii polkupyörän tapaan polkimilla. Yleensä polkuveneet ovat kahden poljettavia. Polkimista voima välittyy veteen tavallisesti siipirattaan avulla ja veneen suuntaa ohjataan peräsimellä. Luokka:Veneet
Simmern

Simmern on Lounais-Saksassa Rheinland-Pfalzin osavaltiossa sijaitseva kaupunki. Luokka:Saksan kaupungit Luokka:Rheinland-Pfalzin kunnat
SZD-26 Wilk

SZD-26 Wilk (SZD= Szybowcowy Zakład Doświadczalny eli Kokeellinen purjelento- osasto) oli 1961 suunniteltu kaksipaikkainen puolalainen moottoripurjehtija, jota ei viety edes prototyyppiasteelle saati sarjatuotantoon. Koneessa oli työntöpotkuri ja kaksipuominen pyrstö. Valmistajaksi kaavailtiin PZL Bielskoa. Suunnittelijat olivat Borys Puzej ja Bogumił Szubahttp://www.piotrp.de/SZYBOWCE/pszd26.htm. ==Tekniikka== *Pituus: 7,8 m *Kärkiväli: 18,7 m ==Lähteet== * Taylor, J. H. (ed) (1989) Jane's Encyclopedia of Aviation. Studio Editions: London. p. 29 ===Viitteet=== ==Aiheesta muualla== * Muun muassa kuva koneesta Luokka:Puolalaiset purjelentokoneet Luokka:1960-luvun purjelentokoneet
Sarvinokikana

Sarvinokikana (Fulica cornuta) on eteläamerikkalainen rantakana. Se elää Pohjois-Chilessä, Lounais-Boliviassa ja Koillis-Argentiinassa. Charles Lucien Bonaparte kuvaili lajin holotyypin Potosísta Boliviasta vuonna 1853.IBC == Lähteet == Luokka:Nokikanat
KKIQ

KKIQ on kaupallinen radiokanava Pleasantonissa, Kaliforniassa. Kanava soittaa ns. Adult contemporary -musiikkia. KKIQ:n kuuluvuusalue on ns. "Tri-Valley" -alue, johon kuuluvat Pleasantonin, Livermoren, Dublinin, San Ramonin ja Danvillen kaupungit. Radiokanavan slogan on Your Hometown Station (). KKIQ perustettiin vuonna 1969. Sen nykyinen omistaja on Coast Radio Company. == Lähteet == Luokka:Alamedan piirikunnan viestimet Luokka:Yhdysvaltalaiset radioasemat Luokka:Vuonna 1969 perustetut radioasemat
Kruununokikana

Kruununokikana (Fulica cristata) on Afrikassa ja Espanjassa esiintyvä rantakana. Sen elinympäristö on kaksiosainen: Etelä-Espanjassa ja Pohjois- Marokossa on oma populaationsa, ja Afrikan itäosissa Etiopiasta, Keniasta ja Ugandasta Etelä-Afrikkaan ja Madagaskarille ulottuvalla alueella oma kantansa. Johann Friedrich Gmelin kuvaili lajin holotyypin Madagaskarilta vuonna 1789.IBC == Lähteet == Luokka:Nokikanat
Pyöräily kesäolympialaisissa 1908

Vuoden 1908 kesäolympialaisten pyöräily järjestettiin 13. - 18\. heinäkuuta 1908 Lontoossa, Yhdistyneessä kuningaskunnassa. Tämä oli neljäs kerta kun laji oli mukana olympialaisten ohjelmassa. Mukana oli 97 osanottajaa 11 eri maasta. Tapahtumia oli seitsemän. Kilpailut pidettiin 660 jaardia pitkällä White City Stadiumilla. ==Mitalistit== Tapahtuma Kultaa Hopeaa Pronssia 660 jaardia Victor Johnson Émile Demangel Karl Neumer 5 kilometriä Benjamin Jones Maurice Schilles André Auffray 20 kilometriä Clarence Kingsbury Benjamin Jones Joseph Werbrouck 100 kilometriä Charles Henry Bartlett Charles Denny Octave Lapize Sprintti Ei mitalisteja - kukaan kilpailijoista ei alittanut finaaleissa yhden minuutin ja 45 sekunnin aikarajaa Ei mitalisteja - kukaan kilpailijoista ei alittanut finaaleissa yhden minuutin ja 45 sekunnin aikarajaa Ei mitalisteja - kukaan kilpailijoista ei alittanut finaaleissa yhden minuutin ja 45 sekunnin aikarajaa Tandem André Auffray ja Maurice Schilles Frederick Hamlin ja Thomas Johnson Colin Brooks ja Walter Isaacs Joukkuekilpailu * * * Benjamin Jones Clarence Kingsbury Leonard Meredith Ernest Payne * * * Max Götze Rudolf Katzer Hermann Martens Karl Neumer * * * William Anderson Walter Andrews Frederick McCarthy William Morton ==Mitalitaulukko== 1\. 5 3 1 0 2\. 1 2 2 5 3\. 0 1 1 2 4\. 0 0 1 1 4\. 0 0 1 1 ==Lähteet== *Cycling at the 1908 London Summer Games Luokka:Kesäolympialaiset 1908 1908 Luokka:Yhdistyneen kuningaskunnan pyöräily
Hamdi Braa

Hamdi Braa (s. 7. syyskuuta 1986 Sfax) on tunisialainen koripalloilija. Isona laitahyökkääjänä ja sentterinä pelaava Braa edustaa Tunisian koripalloliigassa pelaavaa ES Sahelia. ==Ura== Braa aloitti ammattilaisuransa JS Kairouanissa kaudella 2003-2004 ja siirtyi seuraavalla kaudella ES Radesiin. Sieltä matka jatkui ES Saheliin syksyllä 2005. Hän on sittemmin voittanut Sahelin riveissä kaksi Tunisian mestaruutta vuosina 2007 ja 2009. ===Maajoukkueura=== Braa on edustanut Tunisian maajoukkuetta vuodesta 2007 lähtien. Hän oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM- kisoihin. ==Aiheesta muualla== *Hamdi Braan profiili FIBA.comissa Luokka:Tunisialaiset koripalloilijat Luokka:Vuonna 1986 syntyneet Luokka:Elävät henkilöt
Satakunnan sotilassoittokunta

Satakunnan sotilassoittokunta (lyhenne SATSK) oli yksi Suomen sotilassoittokunnista. Soittokunta sijaitsi Tykistöprikaatissa Niinisalon varuskunnassa Kankaanpäässä. Soittokunnan päällikkönä toimi musiikkimajuri Riku Huhtasalo ja apulaiskapellimestarina yliluutnantti Ville Katajamäki. Soittokunnan tärkeimpiä asiakkaita olivat Tykistöprikaati, Porin prikaati, Kankaanpään kaupunki sekä reserviläisjärjestöt ja killat. Lisäksi soittokunta konsertoi aktiivisesti eri puolilla Satakuntaa. Osana puolustusvoimauudistusta soittokunta lakkautettiin vuoden 2013 lopussa. == Historia == Satakunnan sotilassoittokunta perustettiin 1918 Jalkaväkirykmentti n:o 1:een. Ensimmäinen päiväkäsky soittokunnasta annettiin 18.9.1918 Turussa pidetyn paraatin yhteydessä. Keväällä 1919 soittokunnan nimeksi tuli Porin rykmentin soittokunta. Sijoituspaikka oli edelleen Turku. Jatkosodan aikana soittokunta tunnettiin 1. prikaatin soittokuntana, vaikka sillä oli useita erilaisia alistussuhteita. Sodan jälkeen soittokunta palasi Turkuun Jalkaväkirykmentti 6:n soittokunnaksi ja 2.7.1951 se siirrettiin Niinisaloon. Vanha jalkaväkisoittokunta alistettiin Kenttätykistörykmentti 1:n soittokunnaksi. Vuoden 1952 järjestelyjen yhteydessä soittokunta muuttui erillisyksiköksi ja sai nimekseen Niinisalon varuskuntasoittokunta. Satakunnan sotilassoittokunnaksi se nimettiin vuoden 1990 alussa. == Äänitteet == * Maakuntalaulumme. Satakunnan sotilassoittokunta, joht. Riku Huhtasalo. Jyrki Anttila, tenori. Julkaistu 2006 (SAMCD-30) * Kirje seltä jostakin. Satakunnan sotilassoittokunta, joht. Riku Huhtasalo. Satakunnan sotaveteraanikuoro ja veteraanikuoro Rauman Isku. Julkaistu 2003 (VKRCD-03) * Juhlamarssi. Satakunnan sotilassoittokunta, joht. Riku Huhtasalo. Julkaistu 2001 (SAMCD-19) * Kahdeksan tuuman kanuuna Satakunnan sotilassoittokunta, joht. Pasi-Heikki Mikkola. Julkaistu 1998 (SAMCD-4) * Rytmin juhlaa. Satakunnan sotilassoittokunta, joht. Pasi-Heikki Mikkola. Anna Hanski, laulu, Petri Keskitalo, tuuba, Antti Sarpila, klarinetti. Julkaistu 1997 (SAMCD-6) * Kotikontujen tienoita tervehtien. Satakunnan sotilassoittokunta, joht. Heikki Saariaho. Satakunnan veteraanikuoro. Julkaistu 1990, LP (SV-90) Luokka:Suomalaiset sotilassoittokunnat
Hurrikaani Hazel

Hurrikaani Hazel oli vuoden 1954 Atlantin hurrikaanikauden tappavin hirmumyrsky. Sen arvioidaan surmanneen tuhat ihmistä Haitissa ennen kuin se nousi maihin Yhdysvalloissa luokan 4 hurrikaanina, missä se aiheutti 95 ihmisen kuoleman. Kanadassa se surmasi 81 ihmistä, joista useimmat Torontossa. Hazel havaittiin Grenadan itäpuolella 5. lokakuuta. Haitissa kuoli sen seurauksena 400 ihmistä. Se haihtui lopullisesti 18. lokakuuta Ontariossa. == Valmistautuminen == Ennusteissa myrskyn odotettiin laantuvan Alleghenyvuorten yllä. == Karibia == Etelä-Haiti kärsi myrskystä eniten; Les Cayesissa raportoitiin ainakin 200 kuolonuhria ja niemen pohjoispuolella Jérémien kaupunki, jossa kuoli yli 200, huuhtoutui lähes kokonaan mereen. ==Lähteet== Hazel
Pietà

thumb|Pietà-veistos, noin 1420, Itävallasta. Pietà ( – hurskaus, laupeus) on Neitsyt Marian kuvatyyppi, jossa Maria pitää sylissään kuollutta Jeesusta. Tämä kristillisen taiteen hartauskuvatyyppi kehittyi 1300-luvun alkupuolella, ja sitä sovellettiin etenkin veistoksissa. Pietàn taustalla oli Jeesuksen ristiltäottoa ja Jeesuksen suremista esittävät kuvatyypit, joissa surevan Marian ja Jeesuksen ympärillä on muitakin henkilöitä. Pietà on yksi kolmesta tavallisesta surevan Neitsyt Marian kuvatyypeistä. Kahta muuta sovelletaan useimmiten maalauksissa. Toinen niistä on Mater Dolorosa (Surujen äiti) ja toinen Stabat Mater.Arthur de Bles, 2004 How to Distinguish the Saints in Art by Their Costumes, Symbols and Attributes ISBN 141790870X page 35Jameson, Anna: Legends of the Madonna: as represented in the fine arts, s. 37. 2006. ISBN 1428634991. ==Kuvatyypin synty ja sen sovellutuksia== Saksassa 1300-luvulla syntynyt Pietà-hartauskuva levisi Italiaan vuoden 1400 tienoilla. Se oli erityisen suosittu Keski-Euroopassa.G Schiller, Iconography of Christian Art, Vol. II, 1972 (English trans from German), Lund Humphries, London, pp. 179–181, figs 622–39, ISBN 853313245 Monet saksalaiset ja puolalaiset 1400-luvun Pietà-kuvat korostavat näkyvästi Kristuksen haavoja. Tavallisimmin Pietà-kuvissa Jeesus on Neitsyt Marian sylissä, mutta joissakin tapauksissa Jumala osallistuu Jeesuksen kannattelemiseen. Espanjalaisissa kuvissa Marian toinen tai molemmat kädet on kohotettu ylös, ja joskus Jeesuksen ruumis on maassa Marian edessä. Tunnetuimman Pietà-kuvan on veistänyt Michelangelo. Hänen veistoksessaan Jeesuksen ruumis on suurikokoisempi kuin aiemmissa, usein puisissa Pietà-veistoksissa. Myös Neitsyt Maria on tavallista nuorempi. Michelangelo teki myöhemmin myös toisen Pietà-veistoksen, jossa Jeesusta kannattelee enemmänkin Joosef Arimatialainen, jota oletetaan Michelangelon omakuvaksi. Espanjalainen Luis de Morales on myös maalannut joukon tunnevoimaisia Pietà-maalauksia. ==Pietà-veistoksia ja -maalauksia== Tiedosto:Church of Naantali Madonna.jpg|Pietà, 1460–1480. Naantalin kirkon veistos on valmistettu Suomessa. Tiedosto:Křivákova Pieta, 1390-1400.jpg|Pietà-veistos, 1390–1400, Böömi. Tiedosto:Kraków Pietà of Tubądzin.jpg|Pietà, noin 1450, Krakova. Tiedosto:Meister der Pietà von Avignon 004.jpg|Enguerrand Charonton, Avignonin Pietà, 1400-luku. Tiedosto:Michelangelo's Pieta 5450 cropncleaned edit.jpg|Michelangelo, Pietà, 1499, Vatikaanivaltio. Tiedosto:Van-der-Weyden-Pieta.jpg|Rogier van der Weyden, Pietà, Prado, Madrid. Tiedosto:Pietro Perugino cat19.jpg|Pietro Perugino, Pietà, Uffizi. Tiedosto:Luis de Morales - Pietà.jpg|Luis de Morales, Pietà, 1500-luku. Tiedosto:El Greco Pietà.jpg|El Greco, Pietà, 1571–1576. ==Lähteet== ==Aiheesta muualla== Luokka:Neitsyt Marian kuvatyypit Luokka:Italiankieliset sanat ja sanonnat
Salah Mejri

Salah Mejri (s. 15. kesäkuuta 1986 Jendouba) on tunisialainen koripalloilija. Sentterinä pelaava Mejri edustaa Dallas Mavericksia. Mejri on ensimmäinen NBA:ssa pelannut tunisialainen ja ensimmäinen ACB:ssä pelannut arabi. Hän on voittanut Euroliigan ja Espanjan mestaruudet vuonna 2015, Afrikan mestaruuden vuonna 2011 ja kaksi Espanjan cup-mestarutta. == Ura == Mejri aloitti ammattilaisuransa ES Sahelissa kaudella 2006–2007 ja on voittanut joukkueen riveissä kaksi Tunisian mestaruutta vuosina 2007 ja 2009. Vuonna 2010 Mejri siirtyi Belgiaan Antwerp Giantsin riveihin. Kaudella 2011–2012 hänen joukkueensa eteni aina välieriin saakka pudotuspeleissä. Kaudeksi 2012–2013 Mejri siirtyi Espanjan pääsarjassa pelanneeseen Obradoiroon, jossa hän teki keskimäärin 9,4 pistettä ottelua kohden. Yhden kauden jälkeen hän siirtyi Real Madridiin. Heinäkuun 2015 lopulla Mejri siirtyi NBA:han Dallas Mavericksiin.http://www.nba.com/2015/news/07/30/mavericks-sign-center-salah- mejri/ Hänestä tuli ensimmäinen tunisialainen NBA-pelaaja. Aikaisemmin hänestä tuli myös ensimmäinen arabipelaaja ACB:ssä.http://www.foxsports.com/nba/story/mavs-sign-7-foot-2-salah- mejri-073015 === Maajoukkueura === Mejri on edustanut Tunisian maajoukkuetta vuodesta 2009 lähtien. Hän oli voittamassa Tunisialle Afrikan- mestaruuskilpailujen pronssia vuoden 2009 kisoissa. Mejri valittiin myös Tunisian joukkueeseen Turkissa pidettyihin vuoden 2010 MM-kisoihin. == Lähteet == == Aiheesta muualla == * Euroliigan pelaajaprofiili * Salah Mejrin profiili FIBA.comissa Luokka:Tunisialaiset koripalloilijat Luokka:Vuonna 1986 syntyneet Luokka:Elävät henkilöt
Daisy Dee

Daisy Dee, oik. Desiree Rollocks (s. 4. syyskuuta 1970) on laulaja, näyttelijä ja tv-kasvo. Hän esiintyi mm. Blue Systemin "Laila" kappaleella. Sen jälkeen Daisy alkoi esiintyä juontajana saksalaisella VIVA-musiikkikanavalla. Luokka:Saksalaiset laulajat Luokka:Saksalaiset näyttelijät Luokka:Vuonna 1970 syntyneet Luokka:Elävät henkilöt
Karibiannokikana

Karibiannokikana (Fulica caribaea) on Länsi-Intian saaristossa esiintyvä rantakana. Sen elinympäristö ulottuu Bahaman eteläosasta Isojen Antillien (puuttuu Isla de la Juventudilta) ja Pienten Antillien kautta Trinidadiin, Curaçaoon ja Luoteis-Venezuelaan. Robert Ridgway kuvaili lajin holotyypin Yhdysvaltain Neitsytsaarten St. Johnilta vuonna 1884.IBC == Lähteet == Luokka:Nokikanat
Dinosaurusten arvoitus ja Raamattu

Dinosaurusten arvoitus ja Raamattu on Pekka Reinikaisen näennäistieteellinen kirja, jossa hän esittää, että dinosaurukset ovat eläneet huomattavasti myöhemmin kuin tieteen valtavirta yleensä väittää. Reinikainen esittää lohikäärmetarinoiden kertovan todellisuudessa dinosauruksista. Esimerkiksi tarinaa neidon pelastaneesta Pyhästä Yrjöstä Reinikainen pitää totena väittäen lohikäärmeen olleen tyrannosaurus rex. Myös Leviatania ja Behemotia, jotka mainitaan Jobin kirjassa, Reinikainen esittää dinosauruksiksi. Luokka:Vuoden 2003 kirjat Luokka:Kreationismi Luokka:Näennäistieteelliset teokset
Étoile Sportive du Sahel (koripallo)

Étoile Sportive du Sahel on tunisialainen koripalloseura, joka pelaa Tunisian koripalloliigassa. Se on voittanut historiansa saatossa kuusi Tunisian mestaruutta, jolla joukkue on voittanut viidenneksi eniten kotimaan mestaruuksia. ==Saavutukset== *Tunisian mestaruus (6): 1981, 2007, 2009, 2011, 2012, 2013 *Tunisian cup (5): 1981, 2011, 2012, 2013, 2016 ==Aiheesta muualla== * Africabasket.com * Dictionnaires et Encyclopédies sur 'Academic' Luokka:Tunisialaiset koripalloseurat
Savijoki

Savijoki voi tarkoittaa seuraavia: ;maantieteellisiä kohteita: * Savijoki, kylä Pukkilan kunnassa * Savijoki, joki Liedon kaupungissa * Savijoki, joki Pielaveden kunnassa * Savijoki, joki Suonenjoen kaupungissa * Savijoki, joki Lieksan kaupungissa * Savijoki, puro tai oja Ristijärven kunnassa * Savijoki, puro tai oja Savitaipaleen kunnassa * Savijoki, puro tai oja Pihtiputaan kunnassa * Savijoki, puro tai oja Pertunmaan kunnassa * Savijoki, puro tai oja Hattulan kunnassa * Savijoki, puro tai oja Vihdin kunnassa * Savijoki, puro tai oja Lohjan kaupungissa * Savijoki, puro tai oja Pieksämäen kaupungissa ;henkilöitä: * Jarkko Savijoki (s. 1969), suomalainen jääkiekkoilija * Pekka Savijoki (s. 1952), suomalainen säveltäjä, saksofonisti ja kapellimestari * Teijo Savijoki, suomalainen jääkiekkoilija
Venäjän nuorten jääkiekkosarja

Venäjän nuorten jääkiekkosarja (), MHL, on venäläinen nuorten jääkiekkosarja. ==Joukkueet 2021–2022== {| cellpadding="1" width="800px" style="font-size: 90%; border: 1px solid gray;" Nuorten jääkiekkoliiga Läntinen konferenssi Joukkue Kaupunki Areena Emäseura Liittynyt Akademija Mihailova Novomoskovsk Jubileinyi-jäähalli 2020 Almaz Tšerepovets Tšerepovets Tšerepovetsin jäähalli Severstal Tšerepovets 2009 Amurskije Tigry Habarovsk Habarovsk Platinum Arena Amur Habarovsk 2010 HK Riika Riika Riika-areena Dinamo Riika 2010 Kapitan Stupino Stupino Vsevolod Bobrovin jäähalli HK Sotši 2017 Krasnaja Armija Moskova TsSKA-jääurheilukeskus TsSKA Moskova 2009 Krylja Sovetov Moskova Moskova Neuvostosiipien urheilupalatsi 2016 Loko Jaroslavl Jaroslavl Arena 2000 Lokomotiv Jaroslavl 2009 MHK Atlant Mytištši Mytištši Arena Mytištši 2009 MHK Dinamo Moskova Balašiha Balašiha-Areena Dinamo Moskova 2009 MHK Dinamo Pietari Pietari Pietarin Jubileiny-urheilupalatsi Dinamo Pietari (VHL) 2013 МHK Spartak Moskova Moskova Sokolniki-urheilupalatsi Spartak Moskova 2009 Russkije Vitjazi Tšehov Vitjazin jääpalatsi HK Vitjaz 2009 Sahalinskije Akuly Južno-Sahalinsk Arena Siti 2019 SKA-Varjagi Pietari Pietarin Jubileiny- urheilupalatsi SKA Pietari 2018 SKA-1946 Pietari Pietarin Jubileiny- urheilupalatsi SKA Pietari 2009 Taifun Ussurijsk Ussurijsk MAU SOK -jäähalli Admiral Vladivostok 2016 Itäinen konferenssi Joukkue Kaupunki Areena Emäseura Liittynyt Avto Jekaterinburg Jekaterinburg KRK Uralets HK Avtomobilist 2009 Belyje Medvedi Tšeljabinsk Tšeljabinsk Tšeljabinsk Arena Traktor Tšeljabinsk 2009 Irbis Kazan Kazan Tatneft Arena Ak Bars Kazan 2014 Kuznetskije Medvedi Novokuznetsk Kuznetskin urheilupalatsi Metallurg Novokuznetsk (VHL) 2009 Ladja Toljatti Toljatti Volgar Lada Toljatti (VHL) 2013 Loko-76 Jaroslavl Jaroslavl Arena 2000 Lokomotiv Jaroslavl 2021 Mamonty Jugry Hanty-Mansijsk Hanty- Mansijsk Molotin yleinen urheilupalatsi Jugra Hanty-Mansijsk (VHL) 2011 MHK Molot Perm Perm Arena Jugra Molot Perm (VHL) 2021 Omskije Jastreby Omsk Omsk Arena Avangard Omsk 2009 Reaktor Nižnekamsk Nižnekamsk SCC Areena Neftehimik Nižnekamsk 2009 Sarmaty Orenburg Orenburg Zvjozdnyi Južnyi Ural Orsk (VHL) 2015 Sibirskije Snajpery Novosibirsk Urheilukeskus Sibir Sibir Novosibirsk 2009 Sputnik Almetjevsk Almetjevsk Jubileinyi-urheilupalatsi Neftjanik Almetjevsk (VHL) 2016 Stalnyje Lisy Magnitogorsk Magnitogorsk Metallurg Arena Metallurg Magnitogorsk 2009 Tjumenski Legion Tjumen Tjumenin urheilupalatsi Rubin Tjumen (VHL) 2010 Tolpar Ufa Ufa Ufa-Arena Salavat Julajev Ufa 2009 Tšaika Nižni Novgorod Nižni Novgorod Ammattiliittojen urheilupalatsi Torpedo Nižni Novgorod 2009 ==Mestarit== *2020–2021: MHK Dinamo Moskova *2019–2020: mestaruutta ei jaettu *2018–2019: Loko Jaroslavl *2017–2018: Loko Jaroslavl *2016–2017: Krasnaja Armija *2015–2016: Loko Jaroslavl *2014–2015: Tšaika Nižni Novgorod *2013–2014: MHK Spartak Moskova *2012–2013: Omskije Jastreby *2011–2012: Omskije Jastreby *2010–2011: Krasnaja Armija *2009–2010: Stalnyje Lisy Magnitogorsk ==Lähteet== Luokka:Venäjän jääkiekkosarjat
Toni & Guy

Toni & Guy (Tigi) on brittiläinen hiustenhoitoyritys. Sen kansainvälisen yrityksen (Toni & Guy International) pääjohtajana toimii Toni Mascolo. Sen suosituin hiustenhoitosarja on Bed Head. Muita merkkejä ovat mm. S-factor, ja Catwalk hair lines. Luokka:Brittiläiset yritykset
August Holmström

August Wilhelm Holmström (2. lokakuuta 1829 Helsinki – 1903 Pietari) oli pietarinsuomalainen hopea- ja kultaseppä. Holmström oli 1845 lähtien jalokiviseppämestari Karl Heroldin oppipoikana Pietarissa, tuli kisälliksi 1850 sekä mestariksi vuonna 1857 perustaen heti oman sepänpajansa, joka teki töitä Fabergélle. Hän oli Fabergén johtava jalokiviseppämestari 46 vuotta.Tillander-Godenhielm, 2011, s. 35–36 Tunnetuimmat työt ovat keisarilliset pääsiäismunat Boveniitti ”Diamond Trellis” 1892Tillander- Godenhielm, 2011, s. 46 ja Asovan taistelu pääsiäismunan miniatyyrilaiva 1891Tillander-Godenhielm, 2011, s. 36 sekä keisarillisten regaalien (kruunu, valtikka, omena) pienoismallit, jotka olivat esillä Pariisin maailmannäyttelyssä 1900.Tillander-Godenhielm, 2011, s. 43 Hänen kuoltuaan vuonna 1903 hänen poikansa Albert Holmström jatkoi isänsä jalanjäljissä ja käytti samaa merkkiä "AH". Tytär Alina Holmström työskenteli Fabergélla korusuunnittelijana. August Holmströmin tytär Fanny Florentina Holmström meni naimisiin 1887 kultaseppämestari Knut Oskar Pihlin kanssa ja heidän lapsistaan jalokiviseppämestari Oskar Woldemar Pihl sekä Fabergén korusuunnittelija Alma Pihl jatkoivat samalla alalla. == Lähteet == * === Viitteet === == Kirjallisuutta == * * Luokka:Suomalaiset kultasepät Luokka:Venäläiset kultasepät Luokka:Pietarinsuomalaiset henkilöt Luokka:Vuonna 1829 syntyneet Luokka:Vuonna 1903 kuolleet
Daitya

Daityat (दैत्‍य) ovat hindulaisuudessa Ditin ja tietäjä Kashyapan lapsia. He olivat eräs jättiläisrotu, joka taisteli velipuoliaan, Devoja, vastaan, koska he olivat niille kateellisia. Joitain tunnettuja Daityaoja olivat Bali, Hiranyakashipu ja Hiranyaksha. Bhavishyapuraniksi sanaa "daitya" käytetään merkitsemään englantilaisia ja heidän kuningatartaan Victoriaa. ==Lähteet== *Dictionary of Hindu Lore and Legend (ISBN 0-500-51088-1), Anna Dallapiccola Luokka:Jättiläiset Luokka:Hindulaiset jumaluudet
Chawanmushi

Chawanmushi (茶碗蒸し, Chawanmushi, kirjaimellisesti "teekuppihöyry" tai "höyrytetty teekulhossa") on Japanista peräisin oleva kananmunaruoka, jossa käytetään neidonhiuspuun siemeniä. Kastike sisältää kananmunasekoituksen, joka on maustettu soijakastikkeella, dashilla ja mirinillä. Chawanmushin voi syödä kylmänä tai kuumana. Kun siihen lisätään udonia, sitä kutsutaan odamaki mushiksi tai odamaki udoniksi. Toisin kuin monet muut perinteiset japanilaiset ruoat, Chawanmushi syödään lusikalla. Luokka:Japanilainen keittiö
Xabi Castillo

Xabier "Xabi" Castillo Aranburu (s. 29. maaliskuuta 1986 Durango, Espanja) on espanjalainen jalkapalloilija. Hän edusti vuonna 2015 päättyneellä pelaajaurallaan Espanjan Primera Divisiónissa Athletic Bilbaota ja toisella sarjatasolla useita muita seuroja. Hän oli pelipaikaltaan vasen laitapuolustaja. == Ura == Castillo pelasi junioriaikoinaan Athletic Bilbaossa, mutta ensimmäiset viralliset pelinsä hän pelasi naapuriseura Real Sociedadissa. Kaudeksi 2006–2007 hän siirtyi lainasopimuksella Las Palmasiin. Ensimmäisinä kahtena kautenaan Real Sociedadin edustusjoukkueessa hän kuului vakituisesti avauskokoonpanoon. 16\. heinäkuuta 2009 Castillo palasi Athletic Bilbaoon ja teki nelivuotisen sopimuksen joukkueen kanssa.Signing of Xabi Castillo Athletic Club. Viitattu 4.9.2010. Ensiesiintymisensä maan korkeimmalla sarjatasolla Primera Divisiónissa hän teki 30. elokuuta 2009 ottelussa Espanyolia vastaan. == Lähteet == == Aiheesta muualla == * Xabi Castillon esittely Athletic Bilbaon kotisivustolla * Castillon tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Mansikkapiirakka

Mansikkapiirakka on piirakka, joka täytetään pääasiassa mansikoilla. Mansikkapiirakan päälle voidaan myös lisätä kermavaahtoa. Sen mausteeksi sopii vanilja ja täytteeseen mansikoiden lisäksi sopii maitopohjaiset aineet, kuten ranskankerma, tuorejuusto tai kerma. Mansikoiden sekaan laitetaan joskus esimerkiksi raparperia tai omenaa. Piirakan päälle voidaan tehdä murotaikinan kaltainen murukerros. == Lähteet == ==Katso myös== Luokka:Piirakat
La Fouine

La Fouine (oik. Laouni Mouhid) (s. 25. joulukuuta 1981 Trappes, Yvelines) on ranskalainen rap-artisti, jolla on marokkolaiset sukujuuret. ==Ura== La Fouine aloitti varsinaisesti julkaisemaan levyjä vuonna 2000, mutta oli jo sitä ennen osallistunut teini-ikäisenä paikallisiin rap-kilpailuihin. Hänen kolme ensimmäistä julkaisuaan vuosina 2000-2001 olivat maxialbumeita. Sittemmin La Fouine julkaisi ensimmäisen mixtapensa vuonna 2004 ja vuotta myöhemmin albumin Bourré au son. Hän jatkoi vuoron perään mixtapen ja albumien julkaisua, joista viimeisin julkaisu on vuodelta 2010. ==Diskografia== ===Albumit=== * Tous les mêmes choses (2000) * Roue arrière (2000) * Gloire et misère 3 (2001) * Planète Trappes (2004) (Mixtape) * Bourré au son (2005) * Planète Trappes Volume 2 (2006) (Mixtape) * Aller retour (2007) * Capitale du crime (2008) (Mixtape) * Mes repères (2009) * Capitale du crime Volume 2 (2010) (Mixtape) * La Fouine vs Laouni (2011) * Capitale du Crime Volume 3 (2011) (mixtape) * Drôle de parcours (2013) * Capitale du Crime Volume 4 (2014) (mixtape) * Nouveau monde (2016) * CDCC (2017) * Sombre (2018) * Bénédictions (2020) ==Yksityiselämä== La Fouine syntyi marokkolaisille vanhemmille seitsenlapsiseen perheeseen Trappesissa. Hän kasvoi Yvelinesissä, Pariisin lähiössä. La Fouine kuunteli nuorena Tupacia ja Run DMC:tä. Hän lopetti koulun käynnin 15-vuotiaana keskittyäkseen täysin rappiin ja oli lyhytkestoisessa yhtyeessä nimeltä FORS. La Fouine on ollut naimisissa, mutta eronnut vaimostaan Fionasta. Heillä on tytär, joka on nimetty Fatimaksi La Fouinen äidin mukaan. ==Aiheesta muualla== * Virallinen sivusto * * La Fouine skyrock.comissa Luokka:Ranskalaiset hip hop -artistit Luokka:Ranskanmarokkolaiset Luokka:Vuonna 1981 syntyneet Luokka:Elävät henkilöt
Pieta

Pieta on naisen etunimi. Se on muunnelma nimestä Beata, joka pohjautuu ’onnellista’ ja ’autuasta’ merkitsevään latinan sanaan beatus. Toisaalta Pieta-nimi voidaan yhdistää myös miehennimeen Pietari ja sen lyhentymään Pieti. Pieta on tunnettu virallisena nimenä jo 1800-luvulla. Perinteisesti sitä on käytetty etunimenä Pohjois-Suomessa. Digi- ja väestötietoviraston mukaan Suomessa on elokuuhun 2021 mennessä tilastoitu noin 440 Pieta-nimistä naista. ==Nimipäivä== Pietalla ei ole virallista nimipäivää almanakassa. Kirjassaan Nimipäivättömien nimipäiväkirja Pentti Lempiäinen ehdottaa Pietan epäviralliseksi nimipäiväksi joulukuun 2. päivää.Lempiäinen 1989, s. 273–275. Suomenruotsalaisessa kalenterissa se on Beatan nimipäivä. ==Tunnettuja Pietoja== * Pieta van Dishoeck (s. 1972), alankomaalainen soutaja ja olympiamitalisti ==Lähteet== ==Aiheesta muualla== * Etunimien taivutus: Pieta (Kotimaisten kielten keskuksen verkkojulkaisu) Luokka:Etunimet
Bourré au son

Bourré au son on La Fouinen neljäs sooloalbumi, jonka julkaisi Sony BMG Musicin vuonna 2005. Levyltä julkaistiin kolme singleä, Quelque chose de spécial, Basta ja L'unité. == Kappaleet == # # # # # # # # # # # # # # # # ==Listasijoitukset== Vuosi Lista Sijoitus 2005 Les Charts 82 La Fouine - Bourré au son lescharts.com Viitattu 4.9.2010 ==Lähteet== Luokka:Vuoden 2005 albumit Luokka:La Fouinen albumit
Iron Sy

Iron Sy (oik. Amadou Malik Sy) (s. 1979 Thiais) on ranskalainen rap-artisti. Hän aloitti räppäämisen 1990-luvun alussa ja vieraili usean vuoden ajan eri rap-artistien ja yhtyeiden levyillä, kuten Alpha 5.20, Sinik, LIM ja 113. Iron Sy julkaisi ensimmäisen sooloalbuminsa Œuvre d'un Banlieusard vuonna 2006. ==Diskografia== ===Albumit=== * Œuvre d'un Banlieusard (2006) * Irony (2006) * Coup d'État (2009) * Bootleg (2010) (Mixtape) ==Yksityiselämä== Iron Sy syntyi Thiaisissa, eteläisen Pariisin lähiössä senegalilaiselle isälle ja yhdysvaltalaiselle äidille. Hän sekaantui nuorena huumeisiin ja aseihin ennen kuin päätyi rapin pariin. ==Aiheesta muualla== * Luokka:Ranskalaiset hip hop -artistit Luokka:Vuonna 1979 syntyneet Luokka:Elävät henkilöt
Pigne d’Arolla

Pigne d'Arolla on 3 790 metriä korkea vuori Sveitsin Valais’n Alpeilla. Vuori sijaitsee Evolènen ja Bagnesin kuntien rajalla, Arollan kylästä noin neljä kilometriä lounaaseen ja noin viisi kilometriä Italian rajalta. Tarkasti ottaen vuorenhuippu on Evolènen puolella. == Lähteet == == Aiheesta muualla == * Kuvia ja tietoa, SummitPost Luokka:Valais’n vuoret Luokka:Alppien vuoret
Mont Blanc du Tacul

Mont Blanc du Tacul on Grajisilla Alpeilla, Ranskassa sijaitseva 4 248 metriä korkea vuori. ==Aiheesta muualla== Luokka:Alppien vuoret Luokka:Ranskan vuoret Luokka:Haute-Savoie
Tohtori Tulpin anatomianluento

Tohtori Tulpin anatomianluento on Rembrandtin öljymaalaus vuodelta 1632. Se on Mauritshuisin museon kokoelmissa Haagissa Alankomaissa. Maalaus on Rembrandtin merkittävimpiä tilattuja ryhmämuotokuvia myöhempien Yövartion ja Amsterdamin verankutojen killan esimiesten muotokuvan ohella. Maalauksessa Amsterdamin kirurgikilta on kerääntynyt kirurgi Nicolaes Tulpin johdolla ruumiin ympärille tutkiakseen käden anatomiaa. Kuvan oikeassa alareunassa on avoinna anatomian kirja. Tutkittava ruumis on sijoitettu diagonaaliin, jolloin maalauksen päähenkilö Tulp on voitu sijoittaa etualalle ruumiin ääreen. Yksilöllisesti kuvatut killan jäsenet on asetettu pöydän päädyn ympärille epäsymmetrisesti. Kolme keskimmäistä heistä kurkottuu kohti ruumista kiinnostuneina, mutta osa heistä on kääntynyt joko katsojaan tai anatomian oppikirjaan päin. Aiemmin ryhmämuotokuvissa henkilöillä oli tapana poseerata luokkakuvien tapaan riviasetelmassa. pienoiskuva|270x270px|Maalaus Mauritshuisin seinällä. Keskushenkilö Nicolaes Tulp (1593–1674) oli Amsterdamin lääkärikillan professori ja anatomian ylilääkäri. Muut kuvan kirurgit ovat Jacob Block, Hartman Hartmansz, Adriaen Slabberaen, Jacob de Witt, Mathys Calkoen, Jacob Koolveldt ja Frans van Loenen. Ruumis kuuluu rikolliselle nimeltä Aris Kindt (alias Adriaan Adriaanszoon), joka tuomittiin hirtettäväksi aseellisesta ryöstöstä. Hänet oli teloitettu hirttämällä aikaisemmin samana päivänä kuin maalauksen asetelma. Ruumiin kasvot ovat puolittain varjossa, joka viittaa ”kuoleman varjoon” (umbra mortis), Rembrandtin usein käyttämään tekniikkaan. ==Lähteet== == Aiheesta muualla == Luokka:Rembrandtin maalaukset Luokka:Muotokuvat Luokka:1632
Danny Dyer

Daniel John ”Danny” Dyer (s. 24. heinäkuuta 1977) on brittiläinen näyttelijä, joka on näytellyt muun muassa elokuvissa Verisempi viikonloppu, Gangstereiden paratiisi, Football Factory ja Doghouse. == Aiheesta muualla == * Viralliset kotisivut * * Luokka:Englantilaiset näyttelijät Luokka:Vuonna 1977 syntyneet Luokka:Elävät henkilöt